Document ID: 32011R0852

KOMISIJAS ĪSTENOŠANAS REGULA (ES) Nr. 852/2011
(2011. gada 24. augusts)
par grozījumiem Regulā (ES) Nr. 397/2010 attiecībā uz ārpuskvotas izoglikozes eksporta kvantitatīvajiem ierobežojumiem līdz 2010./2011. tirdzniecības gada beigām
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 61. panta pirmās daļas d) punktu saistībā ar tās 4. pantu,
tā kā:
(1)
Saražoto izoglikozes daudzumu, kas kādā tirdzniecības gadā pārsniedz kvotu, saskaņā ar Regulas (EK) Nr. 1234/2007 61. panta pirmās daļas d) punktu var eksportēt tikai tad, ja ir ievērots noteiktais kvantitatīvais ierobežojums.
(2)
Sīki izstrādāti īstenošanas noteikumi par ārpuskvotas eksportu, jo īpaši par eksporta licenču izdošanu, ir noteikti Komisijas 2006. gada 30. jūnija Regulā (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2). Tomēr kvantitatīvais ierobežojums būtu nosakāms katram tirdzniecības gadam saskaņā ar tirgus iespējām.
(3)
Komisijas 2010. gada 7. maija Regulā (ES) Nr. 397/2010, ar ko nosaka kvantitatīvos ierobežojumus ārpuskvotas cukura un izoglikozes eksportam līdz 2010./2011. tirdzniecības gada beigām (3), ir noteikts, ka ārpuskvotas izoglikozes eksporta kvantitatīvais ierobežojums ir 50 000 tonnu. Liela daļa no šā daudzuma jau ir izmantota. Uz 2011. gada 12. jūliju pieejamas palikušas tikai 16 520 tonnas, proti, 67 % no pieejamā daudzuma jau ir izmantoti. Ņemot vērā iespējamo ārpuskvotas izoglikozes noietu tirgū, ir lietderīgi eksporta kvantitatīvo ierobežojumu palielināt par 15 000 tonnu.
(4)
Tāpēc būtu attiecīgi jāgroza Regula (ES) Nr. 397/2010.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (ES) Nr. 397/2010 2. panta 1. punktu aizstāj ar šādu:
“1. Ārpuskvotas izoglikozei, kuru eksportē bez kompensācijas un kas atbilst KN kodiem 1702 40 10, 1702 60 10 un 1702 90 30, Regulas (EK) Nr. 1234/2007 61. panta pirmās daļas d) punktā minētais kvantitatīvais ierobežojums 2010./2011. tirdzniecības gadam laika posmā no 2010. gada 1. oktobra līdz 2011. gada 30. septembrim ir 65 000 tonnu sausnas.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 24. augustā

Labels: 7
3
17